stanford-oval/wikipedia huggingface dataset:
Nicole Polizzi
Aiheesta muualla

Wikimedia Commonsissa on kuvia tai muita tiedostoja aiheesta .
Nicole Polizzi Internet Movie Databasessa. (englanniksi)
Nicole Polizzin virallinen sivusto
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Yhdysvallat 
Henkilöt:  Deutsche Synchronkartei
Riikka Korppi-Tommola

Riikka Maija Elina Korppi-Tommola (s. 28. huhtikuuta 1960 Varkaus) on suomalainen tanssin tutkija ja entinen tanssija.
Ura

Korppi-Tommola toimi tanssijana Helsingin kaupunginteatterin tanssiryhmässä vuosina 1980–2000. Hän tanssi muun muassa Jorma Uotisen, Carolyn Carlsonin, Marjo Kuuselan, Tommi Kitin, Kenneth Kvarnströmin ja Tero Saarisen koreografioissa.
Tanssiuransa jälkeen Korppi-Tommola aloitti teatteritieteen opinnot Helsingin yliopistossa. Hän valmistui filosofian tohtoriksi vuonna 2013 suomalaista 1960-luvun tanssitaidetta käsittelevällä väitöskirjallaan Toisia liikkeitä, uusia virtauksia. Suomalaisen modernin tanssin muutosprosessi 1960-luvulla. Hän on toiminut opetustehtävissä muun muassa Helsingin yliopistossa sekä Kansallisoopperan balettioppilaitoksessa.
Yksityiselämä

Korppi-Tommola on ollut naimisissa Esko Salmisen kanssa. Näyttelijä Kreeta Salminen on heidän tyttärensä.
Karun Chandhok

| Karun Chandhok |
| --- | --- |

Henkilötiedot
Syntynyt: 19. tammikuuta 1984 (ikä 41) Madras, Tamil Nadu, Intia
Kansalaisuus:   Intia
Formula 1 -ura
Aktiivivuodet:  2010–2011
Talli(t):  Hispania (2010)  Lotus (2011)
Kilpailuja:  11
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Bahrainin GP 2010
Viimeinen kilpailu:  Saksan GP 2011
Aiheesta muualla
www.karunchandhok.com
| Henkilötiedot> Formula E -ura |
| --- | --- |
Entiset tallit:  Mahindra (2014-2015)
Kilpailuja:  11
Pisteitä:  18
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
Ensimmäinen ePrix:  Kiinan ePrix 2014
Viimeisin kausi:  2014–15
Viimeisin sijoitus:  17. (18p)
Aiheesta muualla
www.karunchandhok.com
Karun Chandhok (tamiliksi கருண் சந்தோக், Karuṇ Cantok; s. 19. tammikuuta 1984 Madras, Tamil Nadu, Intia) on intialainen kilpa-ajaja, joka ajoi kaudella 2010 Formula 1:ssä, tallinaan Hispania Racing. Kaudella 2011 hän toimi Team Lotuksen testikuljettajana. Vuosien 2014–2015 aikana Chandhok kilpaili Mahindra Racing -tallissa Formula E -sarjassa.
Ura

Karun Chandhok aloitti uransa kartingissa vuonna 2000. Samana vuonna Chandhok voitti Formula Maruti sarjan mestaruuden. Vuoden 2001 Aasian F2000 -mestaruuden jälkeen oli aika siirtyä isompiin luokkiin. Vuosina 2002–2003 Chandhok ajoi Britannian F3 National-sarjassa, jossa hän sijoittui kaudella 2002 kuudenneksi ja 2003 kolmanneksi. Vuonna 2004 Chandhok ajoi Britannian F3-sarjassa, jossa hän sijoittui loppupisteissä sijalle 14. Vuonna 2005 Chandhok ajoi World Series by Renault-sarjassa, jossa hän ei saanut sijoitusta, koska hän ei kerännyt sarjassa yhtään pistettä. Kaudeksi 2006 Chandhok siirtyi Aasian Formula Renault V6-sarjaan, jossa hän voitti sarjan mestaruuden debyyttikaudellaan.
Chandhok palasi Euroopan radoille kaudeksi 2007, kun hän siirtyi GP2-sarjaan Durango-talliin. Hän voitti kauden aikana yhden osakilpailun Span radalla Belgiassa ja sijoittui loppupisteissä sijalle 15. Chandhok jatkoi uraansa GP2-sarjassa  kaudella 2008 ISport International-tallissa, jonka autolla hän voitti Saksan kilpailun. Viimeisellä kaudellaan GP2-sarjassa Chandhok ajoi Ocean Racing Technologyn autolla kerran palkintokorokkeelle Britannian kilpailussa.
Chandhok testasi Red Bullin Formula 1-autoa marraskuussa 2007 Katalonian radalla Espanjassa. F1-kaudella 2010 Chandhok nimettiin Hispania Racingin toiseksi kuljettajaksi, ja on näin ollen historian toinen intialainen F1-kuski. Ensimmäinen oli Narain Karthikeyan, joka ajoi Jordan-tallissa vuonna 2005. Kuitenkin Saksan kilpailusta lähtien Chandhokin tilalla ajoi loppukauden Sakon Yamamoto, koska Chandhok ei ollut maksanut tallille lupaamiaan sponsorirahoja ajallaan. Chandhokin parhaiksi sijoituksiksi jäivät Australian ja Monacon kilpailuissa ajetut 14 sijat. Loppukauden Chandhok toimi BBC Radio 5 Live -kanavan kommentaattorina.
Kaudella 2011 hän toimi Team Lotuksen testikuljettajana ajaen Australian, Turkin, Euroopan, Britannian, Belgian, Italian, Japanin, Korean ja Intian GP:n perjantaiharjoituksissa. Hän pääsi ajamaan Saksan kilpailussa Jarno Trullin tilalla sijoittuen kilpailussa sijalle 20.
Vuonna 2014 Chandhok kilpaili Mahindra Racing -tallissa Formula E -sarjassa. BBC 5 Radio Liven lisäksi hän on toiminut varikkotoimittajana sekä teknisenä asiantuntijana Sky Sportsilla ja Channel 4:lla.
Chandhokin isä Vicky Chandhok on Intian autourheiluliiton entinen puheenjohtaja.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Hispania | BHR Kesk. | AUS 14 | MAL 15 | CHN 17 | ESP Kesk. | MON 14† | TUR 20† | CAN 18 | EUR 18 | GBR 19 | GER   | HUN   | BEL   | ITA   | SIN   | JPN   | KOR   | BRA   | ABU   | 0 | 22. |
| 2011 | Lotus | AUS TD | MAL   | CHN   | TUR TD | ESP   | MON   | CAN   | EUR TD | GBR TD | GER 20 | HUN   | BEL TD | ITA TD | SIN   | JPN TD | KOR TD | IND TD | ABU   | BRA   | 0 | 28. |
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Durango | BHRFEA 9 | BHRSPR Kesk. | ESPFEA Kesk. | ESPSPR 15 | MONFEA Kesk. | FRAFEA Kesk. | FRASPR 16 | GBRFEA 12 | GBRSPR 13 | EURFEA Kesk. | EURSPR 16 | HUNFEA 14 | HUNSPR 15† | TURFEA 8 | TURSPR Kesk. | ITAFEA 5 | ITASPR 6 | BELFEA 7 | BELSPR 1 | VALFEA 17 | VALSPR Kesk. | 16 | 15. |
| 2008 | iSport International | ESPFEA 9 | ESPSPR Kesk. | TURFEA 4 | TURSPR 12 | MONFEA 3 | MONSPR Kesk. | FRAFEA 7 | FRASPR Kesk. | GBRFEA 3 | GBRSPR Kesk. | GERFEA 8 | GERSPR 1 | HUNFEA 4 | HUNSPR DNS | EURFEA 15† | EURSPR Kesk. | BELFEA 10 | BELSPR 7 | ITAFEA 11 | ITASPR Kesk. |  | 31 | 10. |
| 2009 | Ocean Racing Technology | ESPFEA Kesk. | ESPSPR NC | MONFEA 7 | MONSPR Kesk. | TURFEA 13 | TURSPR 14 | GBRFEA 6 | GBRSPR 3 | GERFEA 11 | GERSPR Kesk. | HUNFEA 17† | HUNSPR 10 | EURFEA Kesk. | EURSPR 6 | BELFEA Kesk. | BELSPR 7 | ITAFEA 19† | ITASPR 12 | PORFEA Kesk. | PORSPR 13 |  | 10 | 18. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | iSport International | DUB1FEA 7 | DUB1SPR 3 | INDFEA Kesk. | INDSPR 13 | MALFEA Kesk. | MALSPR 7 | BHRFEA 8 | BHRSPR Kesk. | DUB2FEA Kesk. | DUB2SPR Kesk. |  |  | 7 | 13. |
| 2008–2009 | Ocean Racing Technology | CHNFEA   | CHNSPR   | DUBFEA   | DUBSPR   | BHR1FEA   | BHR1SPR   | QATFEA   | QATSPR   | MALFEA   | MALSPR   | BHR2FEA 9 | BHR2SPR Kesk. | 0 | 26. |
Formula E -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–2015 | Mahindra | BEI 5 | PUT 6 | PDE 13 | BNA Kesk. | MIA 14 | LBH 12 | MON 13 | BER 18 | MOS 12 | LON 12 | LON 13 | 18 | 17. |
Aiheesta muualla

Kuvia tai muita tiedostoja aiheesta Karun Chandhok Wikimedia Commonsissa
Virallinen sivusto (Arkistoitu – Internet Archive)
Karun Chandhok Twitterissä
Chandhok Malesian GP:n aika-ajoissa kaudella 2010.
Chandhok Italian GP:n harjoituksissa kaudella 2011.
Jäppi Savolainen

Jäppi Savolainen (s. 1979 Keminmaa) on suomalainen televisio-ohjaaja, joka on ohjannut muun muassa fiktiiviset televisiosarjat Modernit miehet ja Keihäsmatkat sekä tositelevisiosarjan Huippujengi.
Aiheesta muualla

Jäppi Savolaisen henkilöhaastattelu Mesta.net, 05.09.2017.
Savolaisen henkilöhaastattelu Renne Korppila podcast, 2019.
| --- | --- |
Auktoriteettitunnisteet: Henkilöt :  Ritva  Elonet
Holly Madison

| Holly Madison |
| --- | --- |

Henkilötiedot
Syntynyt: 23. joulukuuta 1979 (ikä 45) Oregon, Yhdysvallat
Kansalaisuus:   Yhdysvallat
Ammatti:  valokuvamalli, näyttelijä, televisiopersoona
Puoliso:  Hugh Hefner (2003–08) Criss Angel (2008–09) Jack Barakat (2010–11) Pasquale Rotella (2011–)
Lapset:  Rainbow Aurora (s. 2013)
Aiheesta muualla
Kotisivu
Holly Madison (s. 23. joulukuuta 1979, Astoria, Oregon) on yhdysvaltalainen malli ja televisiopersoona, joka tuli tunnetuksi tositelevisiosarjassa Playboy-talon tytöt (The Girls Next Door) Hugh Hefnerin tyttöystävänä. Hän on näytellyt myös satunnaisissa elokuvissa.
Varhainen elämä

Madison syntyi Astoriassa, Oregonissa, ja hänet kastettiin Hollin Sue Culleniksi. Hänellä on nuorempi sisar Stephanie ja nuorempi veli Joe. Madisonin isän työ puutavara-alalla ajoi perheen matkustelemaan, ja kahdesta kahdenteentoista ikävuoteen asti Madison eli Walesin prinssin saarella Kanadassa. Myöhemmin perhe muuttui takaisin Oregoniin, tällä kertaa St. Helensiin. Madison kävi kaksi vuotta Portlandin yliopistoa, pääaineinaan psykologia ja teatteri.
Vuonna 1999 Madison muutti Los Angelesiin käydäkseen Loyola Marymount yliopistoa. Rahoittaakseen lukukausimaksunsa hän taisteli päästäkseen Hawaiian Tropicin malliksi ja työskenteli lisäksi Hootersilla tarjoilijana. Madisonin saapuminen mallikuvioihin herätti huomiota, ja johti kutsuun Hugh Hefnerin Playboy-taloon. Madison vieraili talossa hieman yli vuoden ennen kuin hänet kutsuttiin muuttamaan sisään. Hänestä tuli yksi Hefnerin seitsemästä virallisesta tyttöystävästä elokuussa 2001. Helmikuussa 2002 tytöistä oli jäljellä enää kaksi, ja Madisonista tuli Hefnerin "ykköstyttöystävä".
Yksityiselämä

Myöhemmin Madison on todennut, että hän halusi mennä Hefnerin kanssa naimisiin ja saada tämän kanssa lapsia. Toukokuussa 2008 Hefner sanoi haastattelussaan: "Rakastan Hollya hyvin paljon ja uskon meidän olevan yhdessä lopunelämääni, mutta avioliitto ei ole osa palapeliäni. Se ei ole henkilökohtaista; minulla vain ei ole ollut liiemmin tuuria avioliitoissani."
7. lokakuuta 2008 Madison ilmoitti sivustolle TMZ.com lähettämässään videossa, että hänen ja Hefnerin suhde oli päättynyt. Hän vakuutti siitä huolimatta jatkavansa yhteistyötä Marquardtin ja Wilkinsonin kanssa. Myös Hefner vahvisti eron sanomalla: "Jos Holly sanoo sen olevan ohi, luulenpa sen olevan ohi." Hän myös totesi kaikkien kolmen tytön sitoutuneen Playboy-talon tyttöjen kuudennelle tuotantokaudelle, ja ilmoitti samalla etsivänsä taloon uusia asukkaita. Viimeisissä kauden jaksoissa Madison olikin useasti viitannut hänen ja Hefnerin vireillä olevaan eroon.
Marraskuussa 2008 Madison ryhtyi tapailemaan taikuri Criss Angelia, mutta suhde päättyi helmikuussa 2009. Aikakauslehti People haastatteli Madisonia 4. maaliskuuta 2009, ja tämä totesi: "En tapaile enää ikinä ketään. En tarvitse miestä. Olen hyvin onnellinen itsekseni ja ystävieni kanssa. Olen keskittynyt urani luomiseen. Tuotan tällä hetkellä omia ohjelmiani. Playboy-talon tytöt oli loistava show aloittaa, mutta se oli jonkun muun show. Olen yksinkertaisesti valmis siirtymään eteenpäin."
Joulukuussa 2009 Madison tapaili Good Charlotten kitaristia Benji Maddenia, mutta romanssi loppui tammikuussa 2010. Heinäkuussa 2010 hän ryhtyi seurustelemaan yhtyeen All Time Low kitaristin Jack Barakatin kanssa. 9. joulukuuta 2010 Madison kertoi, että suhteen tarkoitus on yhteinen hauskanpito eivätkä suuret tulevaisuuden suunnitelmat.
Madison on puhunut avoimesti plastiikkakirurgiastaan, ja on tehnyt sekä nenäleikkauksen että rintojensuurennuksen. Jälkimmäinen operaatio kasvatti hänen rintojaan kuppikoosta A kuppiin D. Hänellä on myös ollut punainen Playboy-pupu tatuointi alaselässään, mutta hän on sittemmin poistattanut sen.
Vuonna 2008 Hootersin 25-vuotisjuhlilla Madison nimettiin yhdeksi kaikkien aikojen Hooters-tytöistä.
Aiheesta muualla

Wikimedia Commonsissa on kuvia tai muita tiedostoja aiheesta .
Holly Madison virallinen kotisivu (englanniksi)
Holly Madison Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat 
Taiteenala:  MusicBrainz 
Henkilöt:  Deutsche Synchronkartei
Tulen ja jään laulu -kirjasarjan aikajana

Tämä artikkeli kertoo George R. R. Martinin luoman Tulen ja jään laulu -kirjasarjan tapahtumista. Kirjasarjan tapahtumat sijoittuvat pääasiassa Westerosin mantereelle. Westeros koostuu Seitsemästä kuningaskunnasta ja karttaamattomasta alueesta pohjoisessa. Valtaisa jäinen Muuri erottaa tämän alueen muusta kuningaskunnasta.
Toinen tunnettu mantere, Essos, sijaitsee Westerosista itään Kapean meren takana. Essoksen länsipuolella sijaitsee joukko itsenäisiä kaupunkivaltioita, joita kutsutaan Vapaakaupungeiksi. Eteläpuolella sijaitsee Orjakauppiaanlahti ja Targaryenin suvun esi-isien kotipaikka Valyria, joka on raunioitunut.
Ajanlasku alkaa Aegon I Targaryenin eli Aegon Valloittajan aloittaessa Westerosin valloituksen.
Ennen Aegonin valloitusta > Sarastuksen aika

Ennen vuotta -12 000
Metsän lapset asuvat Westerosissa. Maanosassa ei ole kuninkaita eikä kaupunkeja. Metsän lapset olivat pieniä ja he käyttivät aseinaan obsidianista eli lohikäärmelasista tehtyjä teräaseita. He palvoivat metsän, joen ja kiven jumalia. Metsän lapset osasivat käyttää taikoja.
Noin vuonna -12 000
Ensimmäiset ihmiset saapuvat Westerosiin Dornen maasillan kautta. Ihmisillä oli pronssisia aseita, hevosia ja nahkakilpiä. He rakensivat linnoituksia ja tuhosivat Metsän lasten palvomia puita polttopuuksi.
Metsän lapset lähtevät sotaan Ensimmäisiä ihmisiä vastaan. He käyttävät taikaa tuhotakseen Dornen maasillan, josta ihmiset tulivat mantereelle.
Vuosisatojen sotimisen jälkeen kansojen viisaat solmivat Liiton Jumalansilmä-järven saaressa. Ihmiset omaksuvat Metsän lasten Vanhat jumalat jumalikseen. Liitto toi 4 000 vuoden rauhan jakson Westerosiin.
Ennen Aegonin valloitusta > Sankareiden aika (Pitkä yö)

Noin vuonna -8 000
Pitkän talven aikana demoninen rotu, joita sanotaan Muukalaisiksi, aloittaa valloituksen pohjoisesta.
Ensimmäisten ihmisten viimeinen sankari, Azor Ahai, johtaa ihmiset ja Metsän lapset Sarastuksen sotaan Muukalaisia vastaan.
Muukalaiset ajetaan kauas pohjoiseen ja Muuri rakennetaan. Yövartio alkaa vartioida Muuria.
Brandon Rakentaja eli Brandon Stark rakentaa Talvivaaran ja hänestä tulee ensimmäinen Pohjoisen kuningas.
Myrskykuningas Durran rakennuttaa Myrskynpään linnakkeen.
Lann Nokkela, joka on Lannisterin suvun esi-isä, elää Sankareiden aikaan.
Jälkeen vuoden -8 000
Yövartion 13. johtaja julistaa itsensä Yökuninkaaksi ja ottaa kuningattarekseen villinaisen.
Talvivaaran Starkit ja villien kuningas Joramun sotivat häntä vastaan.
Yövartion 13. johtajan nimi julistetaan pannaan hänen uhrattuaan ihmisiä Muukalaisille.
Ennen Aegonin valloitusta > Andalien aika

Noin vuonna -6 000
Ihmisrotu Andalit saapuvat Westerosiin idästä Essoksen mantereelta ja valloittavat Westerosin.
Metsän lapset ja Ensimmäiset ihmiset sotivat Andaleita vastaan.
Metsän lapset pakenevat Muurin pohjoispuolelle.
Andalit valloittavat Seitsemästä kuningaskunnasta kuusi ja jättävät Pohjoisen Ensimmäisten ihmisten haltuun.
Andalit tuovat Seitsemän jumalan uskonnon mukanaan.
Noin vuonna -4 000
Andalit valloittavat Rautasaaret. Rautasaarelaiset pitävät Hukkuneen jumalan uskontonsa.
Ennen Aegonin valloitusta > Rhoynelaisten saapuminen

Noin vuonna -1 000
Valyrian vapaavaltio laajentaa valtakuntaansa rhoynelaisten maille.
Rhonyelaisten kuningatar Nymeria evakuoi väkensä Kapean meren yli Westerosiin päätyen Dorneen.
Nymeria liittoutuu Mors Martellin kanssa ja yhdistää Dornen yhden hallitsijan alaiseksi. Martellin suku aloittaa hallitsijakautensa ja Aurinkokeihäästä tehdään pääkaupunki.
Ennen Aegonin valloitusta > Valyrian tuho

Noin vuonna -120
Aenar Targaryenin tytär Daenys saa näyn Valyrian tuhosta ja Targaryenit asuttavat Lohikäärmekiven mukanaan viisi lohikäärmettä.
Noin vuonna -100
Valyria tuhoutuu ja sen asukkaat sekä kaikki lohikäärmeet (paitsi Targaryenien) tuhoutuvat. Valyrian hallitsemista kaupungeista tulee itsenäisiä vapaakaupunkeja.
Targaryenin hallitsijavuodet > Robertin kapina

Robertin kapina (282–283): Rhaegar Targaryen sieppaa Lyanna Starkin. Lyannan isä Rickard Stark ja hänen vanhin veljensä Brandon vaativat kuningasta kurittamaan poikaansa, mutta Aerys II tappaa heidät molemmat. Aerys vaatii myös Lyannan nuoremman veljen Eddardin ja Lyannan kihlatun Robert Baratheonin päitä. Eddard ja Robert ovat Jon Arrynin suojatteina Laaksossa ja julistavat sodan Aerys II:ta vastaan. Myös Hoster Tully liittyy sotaan, kun Eddard nai hänen vanhimman tyttärensä Catelynin. Tyrellit liittyvät kuninkaan puolelle ja piirittävät Robertin linnaketta Myrskynpäätä, jota pitää hallussaan hänen veljensä Stannis. Kuninkaan Koura, Jon Connington, häviää Kellojen taistelun ja Aerys karkottaa hänet Westerosista. Robertin kapinalliset ovat voitokkaita Kolmikärjen taistelussa, jossa Rhaegar saa surmansa. Tywin Lannister marssii Kuninkaansatamaan ilmeisesti auttamaan kuningasta, mutta kääntyykin tätä vastaan. Jaime Lannister hylkää valansa ja tappaa kuninkaansa lyömällä tätä miekalla selkään. Robertista tulee Westerosin kuningas ja hän nai Cersein. Eddard palaa Talvivaaraan äpäräpoikansa Jon Nietoksen kanssa. Targaryenin kannattajat vievät Aerys II:n nuorimmat lapset Viserysin ja Daenerysin turvaan Essoksen maanosaan.
Kuningas Robertin valtakausi > 289

Greyjoyn kapina: Balon Greyjoy julistaa itsensä Rautasaarten kuninkaaksi. Hänet kukistetaan ja hänen kaksi poikaansa kuolevat. Balon antautuu ja antaa nuorimman poikansa Theonin Eddardin suojatiksi.
Kuningas Robertin valtakausi > 297

Pentosissa Illyrio Mopatis tarjoaa apuaan Viserysille ja Daenerysille, jotta nämä saisivat valtaistuimensa takaisin.
Kuninkaan Koura Jon Arryn saa selville, että kruununperilliset ovat äpäriä ja hänet myrkytetään.
Tulen ja jään laulu > 298

Kirjasarjan tapahtumat alkavat. Ensimmäiset viisi romaania kattavat kolme vuotta päättyen vuoteen 300.
Pohjoisessa Muukalaiset tulevat uudestaan esiin tuhansien vuosien jälkeen.
Westeros joutuu uuteen sisällissotaan, viiden kuninkaan sotaan, kun Robert Baratheon kuolee.
Idässä Daenerys Targaryenin kolme lohikäärmeen munaa kuoriutuvat.
Tulen ja jään laulu > 299

Yövartion miehet lähtevät Muurin taa partioimaan.
Idässä Daenerys valloittaa Orjakauppiaanlahden kaupunkeja ja vapauttaa niiden orjat.
Tulen ja jään laulu > 300

Pitkän kesän jälkeen talvi saapuu Westerosiin.
Kirkkoherra

Kirkkoherra Petrus Petri rukoilee Mariaa.
Pappeus
Yleinen pappeus
Erityinen pappeus
Papinvirat
Seurakuntapastori
Kappalainen
Kirkkoherra
Lääninrovasti
Tuomiorovasti
Piispa
Arkkipiispa
n
k
Kirkkoherra (lyhenne khra) on seurakunnan johtajana toimivan papin virkanimike sekä Suomen evankelis-luterilaisessa kirkossa että Suomen ortodoksisessa kirkossa.
Nimitys on peräisin ruotsin kielen sanasta kirkiohärra eli kyrkoherre, joka myöhemmin on muutettu muotoon kyrkoherde. Latinan pastor-sanaan viittaava kyrkoherde, "paimen", ei siis ole kirkkoherra-sanan pohjana, kuten usein virheellisesti väitetään.
Historiallinen merkitys

Kirkoherra oli seurakunnan johtaja, sielunpaimen ja keskeinen vaikuttaja myös paikkakunnan maallisissa asioissa. Kirkkoherran nauttima ja pääosin luontaistuotteina maksettu palkka oli varsin huomattava. Kirkkoherralla oli myös pappilansa, jonka pellot antoivat satoa virkatalon haltijalle. Regaaliseurakunnissa valta kirkkoherran nimittämisessä oli hallitsijalla.
Klas Johan Molanderin (1724–1799) elämäntyö näyttää, miten kirkkoherra tuon ajan Suomessa oli lähinnä nykyiseen kunnanjohtajaan verrattava kunnan keskeinen virkamies.
Suomen evankelis-luterilainen kirkko

Suomen evankelis-luterilaisessa kirkossa kirkkoherra valitaan joko suorassa kansanvaalissa, jossa äänioikeutettuja ovat seurakunnan täysi-ikäiset, konfirmoidut jäsenet tai välillisesti, jolloin vaalin suorittavat vaaleilla valitut luottamushenkilöt. Itsenäisissä seurakunnissa kirkkovaltuuston jäsenet ja seurakuntayhtymissä seurakuntaneuvoston jäsenet. Kirkkoherran viran kelpoisuusehtona on suoritettu pastoraalitutkinto sekä seurakuntatyön johtamisen perustutkinto (Kirjo I). Tuomiokirkkoseurakunnan kirkkoherralta, eli tuomiorovastilta, vaaditaan myös suoritettu ylempi pastoraalitutkinto ja käytännössä myös suoritettu seurakunnan johtamisen jatkotutkinto (Kirjo IIA). Jälkimmäisen myös kaikki muut kirkkoherrat ovat velvoitettuja suorittamaan valituksi tulemisensa jälkeen elleivät ole sitä jo aikaisemmin suorittaneet.
Suomen evankelis-luterilainen kirkko > Kirkkoherranvaali eli "papinvaali"

Kirkkoherranvaali eli papinvaali on viranhaltijavaalina pitkä prosessi, jossa hakuajan päättymisestä vaalipäivään menee yleensä noin kuusi kuukautta. Joskus vaali on kestänyt lähes kaksi vuotta, jos oikaisuvaatimuksia on tehty sekä hakijoiden kelpoisuutta että seuraavassa vaiheessa heidän asettamistaan varsinaisille tai ylimääräisille vaalisijoille koskeviin päätöksiin. Valitusprosessi voi edetä aina korkeimpaan hallinto-oikeuteen saakka. Viime aikoina valitukset ovat jonkin verran yleistyneet. Pääsyynä on se, että kirkkoherranvaali poikkeaa merkittävästi perinteisestä suorasta kansanvaalista, jossa kaikki ehdokkaat lähtevät vaaliin samoin valituksi tulemisen edellytyksin. Tuomiokapitulin kanta ratkaisee hyvin pitkälle sen, ketkä ehdokkaista saavat todellisen mahdollisuuden tulla kansanvaalissa valituksi, jos päteviä ehdokkaita kirkkoherran virkaan on enemmän kuin kolme.
Suomen evankelis-luterilainen kirkko > Kirkkoherranvaali eli "papinvaali" > Kirkkoherranvaalin vaiheet suorassa kansanvaalissa > Kelpoisuuden eli pätevyyden tutkiminen

Hakuajan päätyttyä tuomiokapituli tutkii hakijoiden kelpoisuuden kirkkoherran virkaan. Ensisijaisesti tuomiokapituli tutkii, täyttävätkö virkaa hakeneet kirkkojärjestyksessä säädetyt kelpoisuusehdot eli että hänellä on tarvittavat tutkinnot (pastoraalitutkinto ja seurakuntatyön johtamisen tutkinto) ja että hänellä on kyseisessä seurakunnassa tarvittava kielitaito. Hakija ei ole kelpoinen virkaan, mikäli tuomikapituli arvioi, että häneltä esimerkiksi kypsyneisyytensä, nuhteettoman käytöksensä, aiemman kokemuksensa, tai terveydentilansa perusteella ilmeisesti puuttuvat viran hoitamiseen tarvittavat edellytykset. Lisäksi hakijan tulee täyttää perustuslaissa säädetyt yleiset nimitysperusteet julkisiin virkoihin eli hänellä tulee olla taitoa, kykyä ja koeteltua kansalaiskuntoa.